Hvilke attraksjoner må oppleves Côte d 'Azur?
Promenade des Anglais
Promenade des Anglais er Côte d'Azurs mest kjente promenade som strekker seg 7 km fra Nice flyplass i vest til byens østlige havn. Promenaden er like populær blant byens innbyggere som de mange tilreisende. Her kan du stå på rulleskøyter, jogge eller bare spasere og ta inn det yrende folkelivet. 
På ene siden av promenaden finner du stranden og havet med mange restauranter og barer, og på den andre siden ligger hotellene på rekke og rad. Her kan du også finne flere eksklusive ferieleiligheter med utsikt over Middelhavet og nærhet til både by og strand.
Villa & Jardins Ephrussi de Rothschild
Utenfor Nice, på halvøya Saint-Jean-Cap-Ferrat, ligger villaen Ephrussi de Rothschild med dens tilhørende ni praktfulle hager. Villaen ble bygget til baronesse Béatrice de Rothschild tidlig på 1900-tallet og er  karakteristisk  med sin rosafargede carraramarmor med inspirasjon fra den italienske renessansen. Alle hagene har ulike temaer, som for eksempel japansk, florentinsk, spansk og provencalsk – alle med sine eksotiske og særegne planter.
Calanques nasjonalpark
Nasjonalparken Calanques mellom Cassis og Marseille byr på fantastiske naturopplevelser. Her finner du hvite kalksteinsklipper, turkist hav og bortgjemte strender. Langs kysten er det optimale forhold for dykking og snorkling hvor du kan oppleve et flott dyreliv under havoverflaten. Nasjonalparken egner seg også ypperlig for vakre fotturer og sykkelturer.
Gamlebyen i Nice
Gamlebyen i Nice er en sjarmerende bydel med trange gater og mange gaterestauranter. Her er sjansene gode for å oppleve et  gastronomisk  måltid av de sjeldne. Rundt Place Rossetti er det alltid et yrende liv hvor du kan nyte en kir royal mens du beundrer den vakre katedralen og det yrende folkelivet, og glem for all del ikke å få med deg det ukentlige blomstermarkedet. Om du ønsker en svært sentral beliggenhet i Nice, er en leilighet i denne bydelen et godt tips. 
Slottsparken i Nice
Slottsparken i Nice ligger på avsatsen Vieux Nice med panoramautsikt over byen Nice. Herfra kan du nyte vakre soloppganger og solnedganger over Nice by med Gamlebyen på den ene siden og havnen den andre.